12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 501 της 2/13 Σεπτ. 1963 (ΦΕΚ Α΄142) Περί τροποποιήσεως και συμπληρώσεως των εις εκτέλεσιν του Νόμ. 6422/1934 ως ούτος ετροποποιήθη και συνεπληρώθη μεταγενεστέρως, εκδοθέντων Β.Δ/των. Έχοντες υπ’ όψιν: 1)Τον Νόμο. 6422/1934 περί ασκήσεως του επαγγέλματος του Μηχανολόγου ηλεκτρολόγου κλπ., 2)Την υπ’ αριθ. 23/24.1.63 γνωμοδότησιν του παρά τω Υπουργείω Βιομηχανίας Τεχνικού Συμβουλίου, 3)Τας υπ’ αριθ. 2/26.3.63 και 4/17.5.63 γνωμοδοτήσεις του παρά τω ιδίω Υπουργείω Συμβουλίου Ενεργείας, 4)Την υπ’ αριθ. 452/1963 γνωμοδότησιν του Συμβουλίου Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Άρθρον μόνον.-Όπου των διατάξεων των εις εκτέλεσιν του Νόμ. 6422/1934, ως ούτος ετροποποιήθη και συνεπληρώθη μεταγενεστέρως, εκδοθέντων Β.Δ/των, διαλαμβάνονται Πτυχιούχοι κατωτέρων Τεχνικών Σχολών μηχανοτεχνιτών ή ηλεκτροτεχνιτών επιπροστίθενται εφ’ εξής μετ’ αυτών και οι Πτυχιούχοι των Σχολών μαθητείας αντιστοίχως μηχανοτεχνιτών ή ηλεκτροτεχνιτών τετραετούς φοιτήσεως αρμοδιότητος Υπουργείου Εργασίας. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 